**แผนการจัดการเรียนรู้ที่ 1**

**รูปร่าง รูปทรง ความแตกต่างของรูปร่าง รูปทรง**

**หน่วยการเรียนรู้ที่ 1 ทัศนธาตุกับงานศิลป์ รายวิชา**ทัศนศิลป์

**ระดับ**ชั้นประถมศึกษาปีที่ 4 **ระยะเวลา** 3 ชั่วโมง

**1. มาตรฐานการเรียนรู้/ตัวชี้วัด**

**มฐ. ศ 1.1** สร้างสรรค์งานทัศนศิลป์ตามจินตนาการและความคิดสร้างสรรค์ วิเคราะห์ วิพากษ์วิจารณ์คุณค่างานทัศนศิลป์ ถ่ายทอดความรู้สึก ความคิดต่องานศิลปะอย่างอิสระ ชื่นชม และประยุกต์ใช้ในชีวิตประจำวัน

**ตัวชี้วัดระหว่างทาง**

**ศ 1.1  ป.4/1** เปรียบเทียบรูปลักษณะของรูปร่าง รูปทรงในธรรมชาติ สิ่งแวดล้อม และงานทัศนศิลป์

**2. จุดประสงค์การเรียนรู้**

1) บอกลักษณะของรูปร่างและรูปทรงที่พบในสิ่งแวดล้อมได้ถูกต้อง (K, A)

2) เปรียบเทียบความแตกต่างของรูปร่างและรูปทรงในสิ่งแวดล้อมได้ถูกต้อง (K, A)

**3. สาระการเรียนรู้**

|  |  |
| --- | --- |
| **สาระการเรียนรู้แกนกลาง** | **สาระการเรียนรู้ท้องถิ่น** |
| * รูปร่าง รูปทรง ในธรรมชาติ สิ่งแวดล้อม และงานทัศนศิลป์ | •พิจารณาตามหลักสูตรของสถานศึกษา |

**4. สาระสำคัญ/ความคิดรวบยอด**

สิ่งต่าง ๆ รอบตัวที่เราสังเกตเห็นในธรรมชาติและสิ่งแวดล้อมจะมีรูปร่างและรูปทรงที่แตกต่างกันไป ในการสร้างสรรค์ผลงานทัศนศิลป์ เราสามารถนำรูปร่างและรูปทรงต่าง ๆ มาใช้ในการสร้างสรรค์ผลงานทัศนศิลป์ได้ โดยรูปร่างมีลักษณะเป็น 2 มิติ คือมีความกว้างและความยาว เกิดจากเส้นรอบนอกที่แสดงพื้นที่ขอบเขต แบ่งเป็น 2 ลักษณะ คือ รูปร่างเรขาคณิต และรูปร่างอิสระ ส่วนรูปทรงมีลักษณะเป็น 3 มิติคือ มีความกว้าง ความยาว และความลึกหรือความหนา แบ่งเป็น 2 ลักษณะ คือ รูปทรงเรขาคณิต และรูปทรงอิสระ

**5. สมรรถนะสำคัญของผู้เรียนและคุณลักษณะอันพึงประสงค์**

|  |  |
| --- | --- |
| **สมรรถนะสำคัญของผู้เรียน** | **คุณลักษณะอันพึงประสงค์** |
| **1) สมรรถนะที่ 1** **ความสามารถในการสื่อสาร**  **ตัวชี้วัดที่ 1** ใช้ภาษาถ่ายทอดความรู้ ความเข้าใจ ความคิด ความรู้สึก และทัศนะของตนเองด้วยการพูดและการเขียน  **พฤติกรรมบ่งชี้ 2.** พูดถ่ายทอดความคิด ความรู้สึกและทัศนะของตนเองจากสารที่อ่าน ฟัง หรือดูด้วยภาษาของตนเองพร้อมยกตัวอย่างประกอบได้  **2) สมรรถนะที่ 4** **ความสามารถในการใช้ทักษะชีวิต**  **ตัวชี้วัดที่ 3** ทำงานและอยู่ร่วมกันในสังคมอย่างมีความสุข  **พฤติกรรมบ่งชี้** **1.** ทำงานด้วยตนเองได้สำเร็จ | 1) มีวินัย  2) ใฝ่เรียนรู้  3) มุ่งมั่นในการทำงาน |

**6. กิจกรรมการเรียนรู้ Active Learning**

**(กระบวนการเรียนรู้ :** กระบวนการสร้างความคิดรวบยอด**)**

**ชั่วโมงที่ 1**

นักเรียนทำแบบทดสอบก่อนเรียน หน่วยการเรียนรู้ที่ 1 ทัศนธาตุกับงานศิลป์ แบบปรนัย 4 ตัวเลือก จำนวน 10 ข้อ

*(*หมายเหตุ : *ครูตรวจแบบทดสอบก่อนเรียน เพื่อประเมินความรู้เดิมและทำความเข้าใจผู้เรียนก่อนการจัดกิจกรรม  
 การเรียนรู้)*

**ขั้นนำ**

**สังเกต**

1. ครูให้นักเรียนแบ่งกลุ่ม แล้วแจกตารางแยกแยะทัศนธาตุให้นักเรียนกลุ่มละ 1 แผ่น ให้นักเรียนแต่ละกลุ่มขีด 🗸 เพื่อระบุทัศนธาตุจากภาพ หรือสิ่งของที่ครูนำมาให้ดู โดยกลุ่มใดระบุทัศนธาตุได้ครบและถูกต้องก่อนเป็นกลุ่มชนะ

ตัวอย่าง ตารางแยกแยะทัศนธาตุ

|  |  |  |  |  |
| --- | --- | --- | --- | --- |
| **รายการ** | **ทัศนธาตุ** | | | |
| จุด | เส้น | สี | รูปทรง |
| ลูกบอล |  |  | 🗸 | 🗸 |
| ภาพวาดเต่าทอง | 🗸 | 🗸 | 🗸 |  |
|  |  |  |  |  |
|  |  |  |  |  |

1. ครูและนักเรียนร่วมกันสรุปผลการจำแนกทัศนธาตุว่าสิ่งที่ครูนำมาให้ดูประกอบด้วยทัศนธาตุอะไรบ้าง และอธิบายว่ารูปร่าง รูปทรง เป็นหนึ่งในทัศนธาตุ
2. ครูให้นักเรียนมองแผ่นกระดาษ แล้วถามว่าแผ่นกระดาษมีลักษณะอย่างไร จากนั้นครูให้นักเรียนมองกล่องกระดาษ แล้วถามว่ามีลักษณะอย่างไร จากนั้นถามคำถามว่าแผ่นกระดาษกับกระดาษสิ่งใดเป็นรูปร่างและสิ่งใดเป็นรูปทรง พร้อมให้นักเรียนอธิบายตามความคิดเห็นของตนเอง
3. ครูให้นักเรียนสังเกตสิ่งของต่าง ๆ รอบตัวแล้วบอกว่า สิ่งเหล่านั้นมีลักษณะรูปร่างและรูปทรงอย่างไร โดยครูเขียนชื่อสิ่งที่นักเรียนบอกบนกระดาน โดยยังไม่ต้องเฉลยคำตอบ

**ขั้นสอน**

**จำแนกความแตกต่าง**

1. ครูให้นักเรียนร่วมกันสนทนาแสดงความคิดเห็นว่า รูปร่าง และรูปทรงของสิ่งต่าง ๆ ในสิ่งแวดล้อมรอบตัวเราตามที่นักเรียนบอกมีลักษณะเหมือนหรือแตกต่างกันหรือไม่ อย่างไร
2. ให้นักเรียนร่วมกันสนทนาแสดงความคิดเห็นว่า ภาพในหนังสือ หน้า 3-4 มีรูปร่างลักษณะใดบ้าง
3. ครูและนักเรียนร่วมกันอภิปรายว่า รูปร่างมี 2 ลักษณะ คือ รูปเรขาคณิต พบได้ทั้งในธรรมชาติและที่มนุษย์สร้างขึ้น โดยส่วนใหญ่เกิดจากมนุษย์สร้างขึ้น พบได้โดยทั่วไป เช่น รูปสี่เหลี่ยมของประตู รูปสามเหลี่ยมของธง และรูปอิสระ เป็นรูปร่างที่ไม่มีโครงสร้างแน่นอน สามารถพบเห็นได้โดยทั่วไป อาจเกิดจากธรรมชาติ หรือมนุษย์สร้างขึ้น เช่น รูปอิสระของดอกไม้ รูปอิสระของนก รูปอิสระของของเล่น
4. ครูให้นักเรียนดูตัวอย่างรูปร่างของสิ่งต่าง ๆ ในสิ่งแวดล้อม ทั้งในธรรมชาติและที่มนุษย์สร้างขึ้น จาก PowerPoint ทัศนศิลป์ ป.4 หน่วย 1 บทที่ 1 เรื่อง รูปร่าง รูปทรง

**ชั่วโมงที่ 2**

**ขั้นสอน (ต่อ)**

 **จำแนกความแตกต่าง**

1. ครูให้นักเรียนดูภาพรูปร่าง รูปทรงที่เหมือนกัน จากนั้นให้นักเรียนร่วมกันบอกความแตกต่างของภาพ เช่น ภาพรูปร่างสี่เหลี่ยมและรูปทรงสี่เหลี่ยม หรือภาพรูปวงกลมและรูปทรงกลม
2. ครูและนักเรียนร่วมกันสรุปความแตกต่างของรูปทางซ้าย ว่าเป็นรูปร่าง ซึ่งมี 2 มิติ คือ ความกว้างและความยาว ส่วนรูปทางขวา เป็นรูปทรง ซึ่งมี 3 มิติ คือ ความกว้าง ความยาว และความหนาหรือความลึก
3. ให้นักเรียนร่วมกันสนทนาแสดงความคิดเห็นว่า ภาพในหนังสือ หน้า 5-6 มีรูปทรงลักษณะใดบ้าง
4. นักเรียนร่วมกันอภิปรายจนเกิดความเข้าใจว่า รูปทรงเรขาคณิต เป็นรูปทรงที่มีโครงสร้างแน่นอน ส่วนใหญ่เกิดจากมนุษย์สร้างขึ้นซึ่งสามารถระบุชื่อเรียกของรูปทรงเหล่านั้นได้ เช่น ทรงกระบอกของเสาธง ทรงกลมของลูกฟุตบอล ส่วนรูปทรงอิสระ เป็นรูปทรงที่มีโครงสร้างไม่แน่นอนไม่สามารถระบุชื่อเรียกได้ เช่น รูปทรงของโลมา รูปทรงของก้อนหิน รูปทรงของรองเท้า
5. ครูถามคำถาม ชวนคิดชวนคุย ในหนังสือเรียน หน้า 6 ให้นักเรียนช่วยกันตอบ
6. ครูให้นักเรียนดูตัวอย่างรูปทรงของสิ่งต่าง ๆ ในธรรมชาติและสิ่งแวดล้อม จาก PowerPoint ทัศนศิลป์ ป.4 หน่วย 1 บทที่ 1 เรื่อง รูปร่าง รูปทรง

**หาลักษณะร่วม**

1. ครูและนักเรียนร่วมกันอภิปรายเกี่ยวกับความเหมือนและความแตกต่างของรูปร่างกับรูปทรง

ระบุความคิดรวบยอด

1. นักเรียนร่วมกันสรุปผลการอภิปรายเพื่อให้เกิดความเข้าใจที่ตรงกันเกี่ยวกับรูปร่างและรูปทรง ทั้งในด้านความเหมือนและความแตกต่าง โดยรูปร่างเหมือนกับรูปทรงคือ สามารถแบ่งออกได้เป็น 2 ลักษณะ คือ เรขาคณิตและอิสระ แต่มีความแตกต่างกันคือ รูปร่างจะมองเห็นเป็นระนาบแบน ๆ มีเฉพาะด้านกว้างและด้านยาวเท่านั้น ส่วนรูปทรงนั้นจะมองเห็นได้ทั้งด้านกว้าง ด้านยาว และด้านหนา ทำให้มีลักษณะเป็น 3 มิติ

**ชั่วโมงที่ 3**

**ขั้นสอน (ต่อ)**

**ทดสอบและนำไปใช้**

1.  ครูให้นักเรียนร่วมกันสังเกตสิ่งรอบตัว จากนั้นครูพูดชื่อของสิ่งรอบตัวและให้นักเรียนร่วมกันอธิบายว่าสิ่งของชิ้นนั้นคือรูปร่างหรือรูปทรงและมีลักษณะอย่างไร
2. ครูให้นักเรียนสังเกตสิ่งต่าง ๆ รอบตัว เลือกสิ่งของมา 1 ชิ้น สังเกตรูปร่าง รูปทรงของสิ่งของนั้นแล้ววาดภาพพร้อมจดบันทึกข้อมูลลงในสมุด ตามตัวอย่างในกิจกรรมการเรียนรู้เชิงรุก (Active Learning) ในหนังสือ หน้า 9 ข้อ 1.

*(หมายเหตุ: ครูสังเกตพฤติกรรมการทำงานรายบุคคลของนักเรียน โดยใช้แบบประเมินพฤติกรรมการทำงานรายบุคคล)*

1. ครูให้นักเรียนออกมานำเสนอผลงานของตนเอง พร้อมทั้งอธิบายความแตกต่างระหว่างรูปร่าง รูปทรงที่ปรากฏในผลงานของตนเองและของเพื่อน จากนั้นให้เพื่อนในชั้นเรียนร่วมกันอภิปรายเกี่ยวกับความถูกต้องในการเปรียบเทียบระหว่างรูปร่างและรูปทรงในผลงาน

**ขั้นสรุป**

นักเรียนทำกิจกรรมใน PowerPoint ทัศนศิลป์ ป.4 หน่วย 1 บทที่ 1 เรื่อง รูปร่าง รูปทรง จากนั้นครูและนักเรียนร่วมกันสรุปความรู้จนได้ความแตกต่างระหว่างรูปร่างและรูปทรง ว่ารูปร่างมีลักษณะเป็น 2 มิติ คือมีความกว้างและความยาว ส่วนรูปทรงมีลักษณะเป็น 3 มิติคือ มีความกว้าง ความยาว และความลึก

ขั้นประเมิน

1. ครูตรวจผลการทำกิจกรรมการเรียนรู้เชิงรุก (Active Learning) จากสมุดบันทึกหรือแบบฝึกหัด
2. ครูประเมินพฤติกรรมการทำงานรายบุคคล โดยใช้เกณฑ์จากแบบประเมินพฤติกรรมการทำงานรายบุคคล
3. ครูประเมินคุณลักษณะอันพึงประสงค์ โดยใช้เกณฑ์จากแบบประเมินคุณลักษณะอันพึงประสงค์

**7. การวัดและการประเมินผล**

| **รายการวัด** | **วิธีวัด** | **เครื่องมือ** | **เกณฑ์การประเมิน** |
| --- | --- | --- | --- |
| **7.1 การประเมินก่อนการจัดกิจกรรมการเรียนรู้**  แบบทดสอบก่อนเรียน หน่วยการเรียนรู้ที่ 1  ทัศนธาตุกับงานศิลป์ | - ตรวจแบบทดสอบก่อนเรียน | - แบบทดสอบก่อนเรียน | - ประเมินตามสภาพจริง |
| **7.2 การประเมินระหว่างการจัดกิจกรรมการเรียนรู้**  1) บอกลักษณะของรูปร่างและรูปทรงที่พบในธรรมชาติและสิ่งแวดล้อมได้ถูกต้อง (K, A) | - ตรวจผลการบันทึกกิจกรรมการเรียนรู้  เชิงรุก (Active Learning) ในสมุดจดบันทึกหรือกระดาษ | - สมุดจดบันทึกหรือกระดาษ | - ร้อยละ 60  ผ่านเกณฑ์ |
| 2) เปรียบเทียบความแตกต่างของรูปร่างและรูปทรงในสิ่งแวดล้อมได้ถูกต้อง (K, A) | - ประเมินการนำเสนอผลงาน | - แบบประเมินการนำเสนอผลงาน | - คุณภาพอยู่ในระดับพอใช้ (8-10)  ผ่านเกณฑ์ |
| * สมรรถนะสำคัญของผู้เรียน | - สังเกตความสามารถในการสื่อสารและความสามารถในการใช้ทักษะชีวิต | - แบบสังเกตสมรรถนะสำคัญของผู้เรียน | - คุณภาพอยู่ใน ระดับดี (2) ผ่านเกณฑ์ |
| - คุณลักษณะ อันพึงประสงค์ | - สังเกตคุณลักษณะ อันพึงประสงค์ | - แบบประเมินคุณลักษณะ อันพึงประสงค์ | - คุณภาพอยู่ใน ระดับดี (2) ผ่านเกณฑ์ |
| **7.3 การประเมินหลังการจัดกิจกรรมการเรียนรู้**  - | - | - | - |

**8. สื่อและแหล่งการเรียนรู้**

**8.1 สื่อการเรียนรู้**

1) หนังสือเรียนรายวิชาพื้นฐาน ทัศนศิลป์ ป.4 หน่วยการเรียนรู้ที่ 1 ทัศนธาตุกับงานศิลป์ บทที่ 1 รูปร่าง รูปทรง ของ อจท.

2) แบบทดสอบก่อนเรียน หน่วยการเรียนรู้ที่ 1 ทัศนธาตุกับงานศิลป์

3) PowerPoint หน่วยการเรียนรู้ที่ 1 เรื่อง ทัศนธาตุกับงานศิลป์

4) สมุดจดบันทึกหรือกระดาษสำหรับจดบันทึก

**8.2 แหล่งการเรียนรู้**

1) Aksorn On-Learn (https://aksornon-learn.aksorn.com/)

2) ห้องสมุด

3) ห้องเรียน

**แบบประเมิน การนำเสนอผลงาน**

**คำชี้แจง : ให้ ผู้สอน สังเกตพฤติกรรมของนักเรียนในระหว่างการทำกิจกรรม แล้วขีด 🗸 ลงในช่องว่างที่ตรงกับระดับคะแนน**

| **ลำดับที่** | **รายการประเมิน** | **ระดับคะแนน** | | |
| --- | --- | --- | --- | --- |
| **3** | **2** | **1** |
| 1 | เนื้อหาละเอียดชัดเจน |  |  |  |
| 2 | ความถูกต้องของเนื้อหา |  |  |  |
| 3 | ภาษาที่ใช้เข้าใจง่าย |  |  |  |
| 4 | ประโยชน์ที่ได้จากการนำเสนอ |  |  |  |
| 5 | วิธีการนำเสนอผลงาน |  |  |  |
| **รวม** | |  | | |

ลงชื่อ……………………………………………………………ผู้ประเมิน

……….……/………………….……/………………….

**เกณฑ์การให้คะแนน**

ผลงานหรือพฤติกรรมสอดคล้องกับรายการประเมินสมบูรณ์ชัดเจน ให้ **3** คะแนน

ผลงานหรือพฤติกรรมสอดคล้องกับรายการประเมินเป็นส่วนใหญ่ ให้ **2** คะแนน

ผลงานหรือพฤติกรรมสอดคล้องกับรายการประเมินบางส่วน ให้ **1** คะแนน

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| **14-15** | **ดีมาก** |
| **11-13** | **ดี** |
| **8-10** | **พอใช้** |
| **ต่ำกว่า 8** | **ปรับปรุง** |

**แบบประเมิน คุณลักษณะอันพึงประสงค์**

**คำชี้แจง : ให้ ผู้สอน สังเกตพฤติกรรมของนักเรียนในระหว่างเรียนและนอกเวลาเรียน แล้วให้คะแนนตามเกณฑ์ที่  
กำหนด**

| **ลำดับที่** | **ชื่อ-สกุล**  **ของผู้รับการประเมิน** | **1.**  **รักชาติ ศาสน์ กษัตริย์** | **2.**  **ซื่อสัตย์ สุจริต** | **3.**  **มีวินัย** | **4.**  **ใฝ่เรียนรู้** | **5.**  **อยู่อย่างพอเพียง** | **6.**  **มุ่งมั่น ในการทำงาน** | **7.**  **รักความเป็นไทย** | **8.**  **มีจิตสาธารณะ** | **รวม**  **12**  **คะแนน** |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

ลงชื่อ……………………………………………………………ผู้ประเมิน

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| **11-12** | **ดีเยี่ยม** |
| **9-10** | **ดี** |
| **6-8** | **ผ่าน** |
| **ต่ำกว่า 6** | **ไม่ผ่าน** |

……….……/………………….……/………………….

**เกณฑ์การประเมินคุณลักษณะอันพึงประสงค์**

| **คุณลักษณะ อันพึงประสงค์** | **ตัวชี้วัด** | **ระดับคะแนน** | | | |
| --- | --- | --- | --- | --- | --- |
| **3 (ดีเยี่ยม)** | **2 (ดี)** | **1 (ผ่าน)** | **0 (ไม่ผ่าน)** |
| **1. รักชาติ ศาสน์ กษัตริย์** | 1.1 เป็นพลเมืองดีของชาติ  1.2 ธำรงไว้ซึ่งความเป็น ชาติไทย  1.3 ศรัทธา ยึดมั่น และ ปฏิบัติตนตามหลักศาสนา  1.4 เคารพเทิดทูนสถาบัน พระมหากษัตริย์ | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **2. ซื่อสัตย์สุจริต** | 2.1 ประพฤติตรงตาม ความเป็นจริงต่อตนเอง ทั้งกาย วาจา ใจ  2.2 ประพฤติตรงตาม ความเป็นจริงต่อผู้อื่น ทั้งกาย วาจา ใจ | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **3. มีวินัย** | 3.1 ปฏิบัติตามข้อตกลง กฎเกณฑ์ ระเบียบ ข้อบังคับของครอบครัว โรงเรียน และสังคม | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **4. ใฝ่เรียนรู้** | 4.1 ตั้งใจเรียน เพียรพยายามในการเรียน และเข้าร่วมกิจกรรมการเรียนรู้  4.2 แสวงหาความรู้จากแหล่งเรียนรู้ต่าง ๆ ทั้งภายในและ ภายนอกโรงเรียนด้วยการเลือกใช้สื่ออย่างเหมาะสม บันทึกความรู้ วิเคราะห์ สรุปเป็นองค์ความรู้ และสามารถนำไปใช้ในชีวิต ประจำวันได้ | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |

**เกณฑ์การประเมินคุณลักษณะอันพึงประสงค์ (ต่อ)**

| **คุณลักษณะ อันพึงประสงค์** | **ตัวชี้วัด** | **ระดับคะแนน** | | | |
| --- | --- | --- | --- | --- | --- |
| **3 (ดีเยี่ยม)** | **2 (ดี)** | **1 (ผ่าน)** | **0 (ไม่ผ่าน)** |
| **5. อยู่อย่างพอเพียง** | 5.1 ดำเนินชีวิตอย่าง พอประมาณ มีเหตุผล รอบคอบ มีคุณธรรม  5.2 มีภูมิคุ้มกันในตัวที่ดี ปรับตัวเพื่ออยู่ในสังคม ได้อย่างมีความสุข | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **6. มุ่งมั่นในการทำงาน** | 6.1 ตั้งใจและรับผิดชอบในการ ปฏิบัติหน้าที่การงาน  6.2 ทำงานด้วยความเพียรพยายามและอดทน เพื่อให้งานสำเร็จ ตามเป้าหมาย | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **7. รักความ** **เป็นไทย** | 7.1 ภาคภูมิใจในขนบธรรมเนียมประเพณี ศิลปะ วัฒนธรรมไทย และมีความกตัญญูกตเวที  7.2 เห็นคุณค่าและใช้ภาษาไทย ในการสื่อสารได้อย่างถูกต้อง  7.3 อนุรักษ์และสืบทอด ภูมิปัญญาไทย | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |
| **8. มีจิตสาธารณะ** | 8.1 ช่วยเหลือผู้อื่นด้วย ความเต็มใจและพึงพอใจ โดยไม่หวังผลตอบแทน  8.2 เข้าร่วมกิจกรรมที่เป็นประโยชน์ต่อโรงเรียน ชุมชน และสังคม | นักเรียน มีพฤติกรรม  ปฏิบัติตามตัวชี้วัด  เป็นประจำ  สม่ำเสมอ | นักเรียน มีพฤติกรรมปฏิบัติตามตัวชี้วัด  เป็นส่วนใหญ่ | นักเรียน มีพฤติกรรมปฏิบัติตามตัวชี้วัด  เป็นบางครั้ง | นักเรียนไม่มีพฤติกรรมตาม  ตัวชี้วัดหรือ  มีพฤติกรรมปฏิบัติตามตัวชี้วัด  น้อยครั้ง |

**แบบสังเกต สมรรถนะสำคัญของผู้เรียน**

**คำชี้แจง : ให้ ผู้สอน** ใส่ตัวเลขลงในช่องระดับคุณภาพตามเกณฑ์ที่กำหนด

| **สมรรถนะสำคัญของผู้เรียน** | **ระดับคุณภาพ** |
| --- | --- |
| **สมรรถนะที่ 1 ความสามารถในการสื่อสาร**  ตัวชี้วัดที่ 1 พฤติกรรมบ่งชี้ 2. |  |
| **สมรรถนะที่ 4 ความสามารถในการใช้ทักษะชีวิต**  ตัวชี้วัดที่ 3 พฤติกรรมบ่งชี้ 1. |  |

**หมายเหตุ :** หากนักเรียนมีระดับคุณภาพไม่ถึงระดับดี ในแต่ละสมรรถนะสำคัญ ครูควรพัฒนานักเรียนให้ถึงเกณฑ์ เพื่อให้นักเรียนมีความพร้อมก่อนทำกิจกรรมต่อไป

**เกณฑ์การประเมิน**

| **สมรรถนะสำคัญของผู้เรียน** | **ระดับคุณภาพ** | | | |
| --- | --- | --- | --- | --- |
| **ดีเยี่ยม**  **(3 คะแนน)** | **ดี**  **(2 คะแนน)** | **พอใช้**  **(1 คะแนน)** | **ปรับปรุง**  **(0 คะแนน)** |
| **สมรรถนะที่ 1**  ความสามารถในการสื่อสาร  **ตัวชี้วัดที่ 1**  ใช้ภาษาถ่ายทอดความรู้ ความเข้าใจ ความคิด ความรู้สึก และทัศนะของตนเองด้วยการพูดและการเขียน  **พฤติกรรมบ่งชี้**  2. พูดถ่ายทอดความคิด ความรู้สึกและทัศนะของตนเองจากสารที่อ่าน ฟัง หรือดูด้วยภาษาของตนเองพร้อมยกตัวอย่างประกอบได้ | พูดถ่ายทอดความคิด ความ  รู้สึกและทัศนะจากสารที่อ่าน ฟัง หรือดูด้วยภาษาขอตนเอง  พร้อมยกตัวอย่างประกอบสอดคล้องกับเรื่องที่ถ่ายทอด | พูดถ่ายทอดความคิด ความรู้สึก  และทัศนะจากสารที่อ่าน ฟัง หรือดู ด้วยภาษาของตนเอง  พร้อมยกตัวอย่างประกอบแต่ไม่สอดคล้องกับเรื่องที่ถ่ายทอด | พูดถ่ายทอดความคิด ความ  รู้สึกและทัศนะจากสารที่อ่าน ฟัง หรือดู ด้วยภาษาของตนเอง และไม่มีตัวอย่างประกอบ | พูดถ่ายทอดความคิดความรู้สึกและทัศนะจากสารที่อ่าน ฟัง หรือดูตามแบบ |
| **สมรรถนะที่ 4**  ความสามารถในการใช้ทักษะชีวิต  **ตัวชี้วัดที่ 3**  ทำงานและอยู่ร่วมกันในสังคมอย่างมีความสุข  **พฤติกรรมบ่งชี้**  1.ทำงานด้วยตนเองได้สำเร็จ | ปฏิบัติกิจกรรม  ที่ได้รับมอบหมาย  ได้สำเร็จด้วยตนเอง | ปฏิบัติกิจกรรม  ที่ได้รับมอบหมายได้สำเร็จ โดยมี  ผู้แนะนำ | ปฏิบัติกิจกรรม  ที่ได้รับมอบหมายได้ โดยมีผู้อื่นช่วยเหลือจนสำเร็จ | ปฏิบัติกิจกรรม  ที่ได้รับมอบหมายไม่สำเร็จตามที่กำหนด |

**แบบบันทึกหลังแผนการจัดการเรียนรู้**

|  |
| --- |
| •ผลการเรียนรู้ที่เกิดขึ้นตามจุดประสงค์การเรียนรู้        •ด้านสมรรถนะสำคัญของผู้เรียน      •ด้านคุณลักษณะอันพึงประสงค์      •ด้านอื่นๆ (ความสามารถ/ทักษะ/พฤติกรรมเด่นหรือพฤติกรรมที่มีปัญหาของนักเรียนเป็นรายบุคคล (ถ้ามี))      •ปัญหา/อุปสรรค      •แนวทางการแก้ไข      ลงชื่อ ผู้บันทึก |
| **ความคิดเห็นของผู้บริหารสถานศึกษาหรือผู้ที่ได้รับมอบหมาย**  ข้อเสนอแนะ    ลงชื่อ  ( )  ตำแหน่ง |