**คำอธิบายรายวิชา**



**ดนตรี-นาฏศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นประถมศึกษาปีที่ 4 เวลา 40 ชั่วโมง/ปี**

ศึกษา วิเคราะห์ อธิบายโครงสร้างของบทเพลง ความหมายของเนื้อหาในบทเพลง การเคลื่อนที่ขึ้น-ลงของทำนอง รูปแบบจังหวะ และความเร็วของจังหวะ เครื่องหมายและสัญลักษณ์ทางดนตรี ประเภทของเครื่องดนตรี เสียงของเครื่องดนตรีแต่ละประเภท การใช้และดูแลรักษาเครื่องดนตรี ความสัมพันธ์ของวิถีชีวิตกับผลงานดนตรี การอนุรักษ์วัฒนธรรมทางดนตรี

ศึกษา อธิบาย วิพากษ์ วิจารณ์ความเป็นมาของนาฏศิลป์ หลักและวิธีการปฏิบัตินาฏศิลป์ การใช้ภาษาท่าและนาฏยศัพท์ประกอบเพลงปลุกใจและเพลงพระราชนิพนธ์ การใช้ศัพท์ทางการละครในการถ่ายทอดเรื่องราว การประดิษฐ์ท่าทาง หรือท่ารำประกอบจังหวะพื้นเมือง การแสดงนาฏศิลป์ประเภทคู่และหมู่ การเล่าเรื่อง และการชมการแสดง

โดยใช้ทักษะกระบวนการทางดนตรีและนาฏศิลป์ในการแสดงออกทางดนตรีและนาฏศิลป์อย่างสร้างสรรค์ การวิเคราะห์ วิพากษ์ วิจารณ์คุณค่างานดนตรีและนาฏศิลป์

เพื่อให้เห็นคุณค่างานดนตรีและนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล รวมถึงเข้าใจความสัมพันธ์ระหว่างดนตรี-นาฏศิลป์กับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | ป.4/3, ป.4/4, ป.4/6, ป.4/7 | ป.4/1, ป.4/2, ป.4/5 |
| **มฐ. ศ 2.2** | ป.4/2 | ป.4/1 |
| **มฐ. ศ 3.1** | ป.4/1, ป.4/3, ป.4/4, ป.4/5 | ป.4/2 |
| **มฐ. ศ 3.2** | ป.4/1, ป.4/3, ป.4/4 | ป.4/2 |
|  | **12 ตัวชี้วัด** | **6 ตัวชี้วัด** |

**รวม 18 ตัวชี้วัด**

**โครงสร้างรายวิชาพื้นฐาน ดนตรี-นาฏศิลป์ ป.4**



| **ลำดับที่** | **ชื่อหน่วยการเรียนรู้** | **มาตรฐานการเรียนรู้/ตัวชี้วัด** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **1** | **ดนตรีน่ารู้** | **ตัวชี้วัดระหว่างทาง**  ศ 2.1   ป.4/3   ป.4/4  ป.4/6  ป.4/7  **ตัวชี้วัดปลายทาง**  ศ 2.1   ป.4/1   ป.4/2  ป.4/5 | ทิศทางการเคลื่อนที่ขึ้น-ลงของทำนอง รูปแบบจังหวะ และความเร็วของจังหวะ ทำให้เพลงมีความไพเราะ อีกทั้งประโยคของเพลงสามารถสื่ออารมณ์จากบทเพลง เครื่องดนตรีมีหลายประเภท แบ่งตามลักษณะการบรรเลงของเครื่องดนตรี ซึ่งแต่ละประเภทให้เสียงต่างกัน การใช้และดูแลรักษาเครื่องดนตรีที่ถูกต้อง จะช่วยให้เครื่องดนตรีมีอายุการใช้งานนานขึ้น  การอ่าน การเขียนโน้ตดนตรีไทย และโน้ตดนตรีสากล เป็นความรู้และทักษะพื้นฐานในการขับร้องเพลงและบรรเลงดนตรี และขับร้องเพลงให้ไพเราะ ถูกจังหวะ ทำนอง และสื่ออารมณ์ให้สอดคล้องกับความหมายของเพลงจะทำให้การทำกิจกรรมดนตรีมีความไพเราะ น่าฟัง | 13 |
| **2** | **กิจกรรมดนตรี** | **ตัวชี้วัดระหว่างทาง**  ศ 2.2   ป.4/2  **ตัวชี้วัดปลายทาง**  ศ 2.2   ป.4/1 | ผลงานดนตรีพื้นเมืองถูกสร้างสรรค์ขึ้นจากผู้คนที่อยู่ในท้องถิ่น ซึ่งมีความสัมพันธ์กับวิถีชีวิต ประเพณี และวัฒนธรรมของคนที่อยู่ในท้องถิ่นนั้น ๆ  ดนตรีไทยเป็นผลงานทางดนตรีที่บรรพบุรุษไทยได้คิดค้นและสร้างสรรค์มาตั้งแต่สมัยโบราณ ถือเป็นมรดกทางวัฒนธรรมที่มีคุณค่า ควรแก่การอนุรักษ์ให้คงอยู่ต่อไป | 7 |
| **3** | **กิจกรรมนาฏศิลป์** | **ตัวชี้วัดระหว่างทาง**  ศ 3.1   ป.4/1  ป.4/3  ป.4/4  ป.4/5  **ตัวชี้วัดปลายทาง**  ศ 3.1   ป.4/2 | นาฏศิลป์ไทยเป็นศิลปะการแสดงของชาติที่มีความอ่อนช้อย งดงาม สามารถนำมาใช้ประกอบในกิจกรรมต่างๆ เพื่อสร้างความสนุกสนาน เพลิดเพลิดได้ การปฏิบัตินาฏศิลป์ไทยในเบื้อต้น จะต้องเริ่มจากการฝึกปฏิบัติภาษาท่าและนาฏยศัพท์ก่อน เนื่องจากเป็นทักษะพื้นฐานของการแสดงนาฏศิลป์ไทยทุกประเภท จากนั้นจึงเริ่มฝึกปฏิบัติการแสดงอย่างง่ายๆ โดยนำภาษาท่าและนาฏยศัพท์ไปประยุกต์ใช้ เช่น การแสดงท่าทางประกอบเพลง ประกอบจังหวะเพลงพื้นเมือง การแสดงละคร แล้วจึงฝึกปฏิบัติการแสดงนาฏศิลป์ไทยด้วยชุดการแสดงง่ายๆ ตามความสนใจ เช่น การแสดงนาฏศิลป์ไทยประเภทคู่ หรือหมู่ | 15 |
| **4** | **นาฏศิลป์ไทย มรดกไทย** | **ตัวชี้วัดระหว่างทาง**  ศ 3.2  ป.4/1  ป.4/3  ป.4/4  **ตัวชี้วัดปลายทาง**  ศ 3.2  ป.4/2 | นาฏศิลป์ไทยเป็นการแสดงที่ถูกคิดสร้างสรรค์ขึ้นจากภูมิปัญญาของบรรพบุรุษไทยเป็นการแสดงที่มีคุณค่าและมีความสำคัญต่อคนไทยในฐานะที่เป็นศิลปะการแสดงที่สะท้อนให้เห็นถึงเอกลักษณ์ทางวัฒนธรรมที่งดงามของชาติ การแสดงนาฏศิลป์ไทยแต่ละชุดจะมีที่มาของการแสดงที่แตกต่างกัน การศึกษาเกี่ยวกับที่มาของการแสดงนาฏศิลป์ไทยจะช่วยให้ผู้ที่ศึกษาเข้าใจแนวคิดในการสร้างสรรค์ชุดการแสดงมากขึ้น ซึ่งจะส่งผลทำให้มองเห็นคุณค่าและความสำคัญของการแสดงนาฏศิลป์ไทย และร่วมมือร่วมใจในการร่วมกันอนุรักษ์ สืบสาน ถ่ายทอดการแสดงนาฏศิลป์ไทยให้คงอยู่สืบต่อไป | 5 |