**คำอธิบายรายวิชา**



**ทัศนศิลป์**

**รายวิชาพื้นฐาน กลุ่มสาระการเรียนรู้ศิลปะชั้นประถมศึกษาปีที่ 1 เวลา 30 ชั่วโมง/ปี**

วิชาทัศนศิลป์ ระดับชั้นประถมศึกษาปีที่ 1 เน้นให้ผู้เรียนรู้จักการสังเกตรายละเอียดความงามของ สิ่งต่าง ๆ รอบตัว สามารถอภิปรายเกี่ยวกับลักษณะ รูปร่าง และขนาดของสิ่งต่าง ๆ รอบตัวในธรรมชาติและ สิ่งที่มนุษย์สร้างขึ้นได้ พร้อมทั้งบอกความรู้สึกที่มีต่อสิ่งแวดล้อมรอบตัวอย่างสมเหตุสมผล

นอกจากนี้ ผู้เรียนควรมีทักษะพื้นฐานในการใช้วัสดุ อุปกรณ์สร้างสรรค์งานทัศนศิลป์ เพื่อเป็นพื้นฐานในการทดลองใช้สีด้วยเทคนิคง่าย ๆ ไม่ว่าจะเป็นการหยดสี การเป่าสี การพับสี การโรยสี การขูดสี และการสลัดสี หรืออื่น ๆ ตามจินตนาการของผู้เรียน และนำทักษะที่มีมาวาดภาพระบายสีภาพธรรมชาติและสิ่งแวดล้อม ตามความรู้สึกและจินตนาการของตนเองได้อย่างมีความสุขและสนุกสนาน

เพื่อให้ผู้เรียนเห็นคุณค่า ชื่นชม และสามารถระบุงานทัศนศิลป์ประเภทต่าง ๆ ที่พบเจอในชีวิตประจำวันของตนเองได้ เพื่อให้เกิดความซาบซึ้งในศิลปะ เป็นผู้ที่มีจิตใจอ่อนโยน มีความคิดและจินตนาการที่กว้างไกลต่อไป

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 1.1** | ป.1/1, ป.1/2, ป.1/3 | ป.1/4, ป.1/5 |
| **มฐ. ศ 1.2** | - | ป.1/1 |
|  | **3 ตัวชี้วัด** | **3 ตัวชี้วัด** |

**รวม 6 ตัวชี้วัด**

**โครงสร้างรายวิชาพื้นฐาน ทัศนศิลป์ ป.1**



| **ลำดับที่** | **ชื่อหน่วยการเรียนรู้** | **มาตรฐานการเรียนรู้/ตัวชี้วัด** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **1** | **พื้นฐานงานทัศนศิลป์** | **ตัวชี้วัดระหว่างทาง**  ศ 1.1  ป.1/1  ป.1/3 | สิ่งต่าง ๆ รอบตัว ทั้งสิ่งที่เกิดขึ้นเองตามธรรมชาติและสิ่งที่มนุษย์สร้างขึ้นจะมีลักษณะ รูปร่าง และขนาดที่แตกต่างกันไป เราสามารถนำลักษณะ รูปร่าง และขนาดของสิ่งที่สังเกตเห็นมาสร้างสรรค์เป็นผลงานทัศนศิลป์ตามความคิดและจินตนาการได้อย่างอิสระและสร้างสรรค์  การสร้างสรรค์ผลงานแต่ละประเภทจะใช้วัสดุ อุปกรณ์ที่แตกต่างกัน เราจึงควรเลือกใช้ให้เหมาะสมกับงาน คำนึงถึงวิธีการใช้งานที่ถูกต้อง และเก็บรักษาอุปกรณ์ให้ถูกวิธี | 10 |
| **2** | **สนุกกับงานศิลป์** | **ตัวชี้วัดระหว่างทาง**  ศ 1.1  ป.1/2  **ตัวชี้วัดปลายทาง**  ศ 1.1  ป.1/4  ป.1/5 | การทดลองสีเป็นเทคนิคการสร้างสรรค์ผลงานทัศนศิลป์ให้มีความแปลกใหม่ น่าสนใจ ผู้สร้างงานสามารถใช้เทคนิคการทดลองสีในการสร้างสรรค์ผลงานได้อย่างอิสระด้วยวิธีการต่าง ๆ ตามจินตนาการ ความถนัด และความสนใจ ผลงานที่ถูกสร้างสรรค์ขึ้นจะมีลักษณะเฉพาะที่แตกต่างกันไปตามความคิดหรือเรื่องราวที่ผู้สร้างงานต้องการถ่ายทอดหรือสื่อสารไปยังผู้ชม  ธรรมชาติและสิ่งแวดล้อมรอบตัวล้วนมีความงาม ที่ก่อให้เกิดความรู้สึกประทับใจ เราสามารถนำความประทับใจเหล่านั้นมาถ่ายทอดเป็นผลงานการวาดภาพระบายสีภาพ เพื่อบรรยายความงามของธรรมชาติและสิ่งแวดล้อมที่สังเกตเห็นให้ผู้อื่นรับรู้และชื่นชมความงามร่วมกันได้ | 17 |
| **3** | **ศิลปะกับชีวิต** | **ตัวชี้วัดปลายทาง**  ศ 1.2  ป.1/1 | ในชีวิตประจำวันของเราจะพบเห็นงานทัศนศิลป์หลากหลายรูปแบบ การศึกษาเรียนรู้และทำความเข้าใจเกี่ยวกับลักษณะของผลงานทัศนศิลป์แต่ละประเภท จะช่วยให้เราสามารถจำแนกประเภทของงานทัศนศิลป์เหล่านั้นได้อย่างถูกต้อง ตระหนักถึงคุณค่าและความสำคัญของงานทัศนศิลป์ที่พบเห็นในชีวิตประจำวันได้ | 3 |