**คำอธิบายรายวิชา**



**ดนตรี-นาฏศิลป์**

**รายวิชาพื้นฐาน กลุ่มสาระการเรียนรู้ศิลปะชั้นประถมศึกษาปีที่ 1 เวลา 50 ชั่วโมง/ปี**

ศึกษาและอธิบายเกี่ยวกับสิ่งต่างๆ ที่ก่อกำเนิดเสียงที่แตกต่างกัน ลักษณะของเสียงดัง-เบา อัตราความเร็วของจังหวะ Tempo การอ่านบทกลอนและร้องเพลงประกอบจังหวะ การมีส่วนร่วมในกิจกรรมดนตรีอย่างสนุกสนานและสร้างสรรค์ ความเกี่ยวข้องของเพลงที่ใช้ในชีวิตประจำวัน ที่มาของบทเพลงในท้องถิ่น ความน่าสนใจของบทเพลงในท้องถิ่น การเคลื่อนไหวลักษณะต่างๆ การใช้ภาษาท่าและการประดิษฐ์ท่าประกอบเพลง การแสดงประกอบเพลงที่เกี่ยวกับธรรมชาติสัตว์ การเป็นผู้ชมที่ดี การละเล่นของเด็กไทย และการแสดงนาฏศิลป์

โดยใช้ทักษะกระบวนการทางดนตรีและนาฏศิลป์ในการแสดงออกทางดนตรีและนาฏศิลป์อย่างสร้างสรรค์ การวิเคราะห์ วิพากษ์วิจารณ์คุณค่างานดนตรีและนาฏศิลป์

เพื่อให้เห็นคุณค่างานดนตรีและนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล รวมถึงเข้าใจความสัมพันธ์ระหว่างดนตรี-นาฏศิลป์กับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | ป.1/1, ป.1/3, ป.1/5 | ป.1/2, ป.1/4 |
| **มฐ. ศ 2.2** | ป.1/1, ป.1/2 | - |
| **มฐ. ศ 3.1** | ป.1/1, ป.1/3 | ป.1/2 |
| **มฐ. ศ 3.2** | ป.1/2 | ป.1/1 |
|  | **8 ตัวชี้วัด** | **4 ตัวชี้วัด** |

**รวม 12 ตัวชี้วัด**

**โครงสร้างรายวิชาพื้นฐาน ดนตรี-นาฏศิลป์ ป.1**



| **ลำดับที่** | **ชื่อหน่วยการเรียนรู้** | **มาตรฐานการเรียนรู้/ตัวชี้วัด** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **1** | **ดนตรีน่ารู้** | **ตัวชี้วัดระหว่างทาง**  ศ 2.1  ป.1/1  **ตัวชี้วัดปลายทาง**  ศ 2.1  ป.1/2 | แหล่งกำเนิดเสียง ประกอบด้วยเสียงจากธรรมชาติ เสียงที่เกิดขึ้นจากสิ่งประดิษฐ์ต่างๆ ที่มนุษย์สร้างขึ้น และเสียงที่เกิดจากการกระทำของมนุษย์  เสียงที่เกิดขึ้นจากแหล่งกำเนิดเสียงที่แตกต่างกัน จะทำให้เกิดความรู้สึกที่แตกต่างกันออกไป ซึ่งเสียงต่างๆ มีคุณสมบัติและลักษณะหลายประการตามแหล่งกำเนิดเสียง เสียงจะดังหรือเบานั้นขึ้นอยู่กับขนาดของวัตถุและแรงกระทำของวัตถุ  ความช้า-เร็วของจังหวะเป็นองค์ประกอบของเพลงอย่างหนึ่ง ซึ่งสามารถสื่อถึงอารมณ์เพลงได้ | 8 |
| **2** | **กิจกรรมดนตรี** | **ตัวชี้วัดระหว่างทาง**  ศ 2.1  ป.1/3  **ตัวชี้วัดปลายทาง**  ศ 2.1  ป.1/4 | การฝึกอ่านบทกลอน หรือเนื้อเพลงที่ถูกต้อง จะช่วยให้เรียนรู้เรื่องจังหวะ ซึ่งเป็นพื้นฐานที่สำคัญในการขับร้องเพลง และการขับร้องเพลงที่ดีควรฝึกฟังเพลงก่อน เพราะจะทำให้รู้จังหวะและทำนองเพลง รวมถึงสำเนียงในการขับร้อง การร้องเพลงไทยและเพลงไทยสากล ผู้ขับร้องจะต้องเรียนรู้หลักการร้องและเคาะจังหวะที่ถูกต้อง จึงจะสามารถขับร้องเพลงได้อย่างไพเราะ  การเคลื่อนไหวจังหวะประกอบเพลง เช่น จังหวะเพลงมาร์ช จังหวะเพลงกราว และจังหวะอินเดียนแดง เป็นการปฏิบัติกิจกรรมทางดนตรีที่ทำให้เกิดความสนุกสนาน เพลิดเพลิน และมีความสุข | 12 |
| **3** | **ดนตรีกับชีวิต** | **ตัวชี้วัดระหว่างทาง**  ศ 2.1  ป.1/5  ศ 2.2  ป.1/1  ป.1/2 | บทเพลงมีส่วนเกี่ยวข้องกับชีวิตประจำวันของคนเรา บางเพลงมีคุณค่าทางวัฒนธรรม ควรค่าแก่การอนุรักษ์ไว้ ซึ่งบทเพลงที่ควรศึกษา ได้แก่ เพลงกล่อมเด็กภาคต่าง ๆ ซึ่งเป็นวัฒนธรรมอย่างหนึ่งที่สะท้อนให้เห็นถึงความเชื่อ ค่านิยม ขนบธรรมเนียม ประเพณีของคนในท้องถิ่น บทเพลงที่ใช้ประกอบการละเล่น ทำให้เกิดความสนุกสนาน เพลิดเพลิน และเป็นการฝึกการใช้ภาษาของเด็กให้ดีขึ้น เพลงชาติไทย และเพลงสรรเสริญพระบารมี มีความสำคัญต่อชาวไทย ดังนั้นเราควรฝึกร้องเพลงให้ได้ เพื่อแสดงความเคารพต่อชาติและพระมหากษัตริย์ รวมถึงเพลงพื้นเมืองซึ่งเป็นเพลงที่คนในท้องถิ่นสร้างสรรค์ขึ้นมา มีเอกลักษณ์ที่แตกต่างกันไปตามท้องถิ่น มีคุณค่าทางวัฒนธรรมที่ควรค่าแก่การอนุรักษ์ไว้ | 10 |
| **4** | **นาฏศิลป์พื้นฐาน** | **ตัวชี้วัดระหว่างทาง**  ศ 3.1  ป.1/1  **ตัวชี้วัดปลายทาง**  ศ 3.1  ป.1/2 | สิ่งต่างๆ รอบตัวทั้งสิ่งที่มีชีวิตและสิ่งที่ไม่มีชีวิตบางสิ่งเคลื่อนไหวได้ หากสังเกตอย่างตั้งใจจะเห็นว่าสิ่งเหล่านั้นหลายอย่างมีการเคลื่อนไหวที่แตกต่างกัน และการเคลื่อนไหวก็จะมีลักษณะเฉพาะตัว มีความงดงามที่ก่อให้เกิดความรู้สึกชื่นชมและประทับใจ เราสามารถเลียนแบบการเคลื่อนไหวของสิ่งเหล่านั้น เพื่อนำมาใช้สื่อความหมายให้ผู้อื่นรับรู้ได้ หรือที่เรียกว่า “การแสดงบทบาทสมมติ” โดยใช้ท่าทางการเคลื่อนไหวอย่างง่ายๆ หรือใช้ท่าทางที่สวยงามแบบนาฏศิลป์ไทยที่เรียกว่า “ภาษาท่า” เพื่อแสดงท่าทางการเคลื่อนไหวในลักษณะต่างๆ นอกจากนี้ ยังสามารถนำท่าทางการเคลื่อนไหวที่เลียนแบบมาใช้ประกอบกิจกรรมต่างๆ ตามความสนใจได้ เช่น การเคลื่อนไหวประกอบเพลง | 11 |
| **5** | **กิจกรรมนาฏศิลป์** | **ตัวชี้วัดระหว่างทาง**  ศ 3.1  ป.1/3  **ตัวชี้วัดปลายทาง**  ศ 3.2  ป.1/1  ป.1/2 | กิจกรรมที่ช่วยสร้างความสนุกสนาน เพลิดเพลินนั้นมีอยู่ด้วยกันหลายกิจกรรม บางกิจกรรมสะท้อนให้เห็นถึงศิลปวัฒนธรรมที่ดีงามของชาติ เช่น การละเล่น  ของเด็กไทย การแสดงนาฏศิลป์ไทย การศึกษาและฝึกปฏิบัติกิจกรรมเหล่านี้จะช่วยปลูกฝังให้เกิดการอนุรักษ์ มองเห็นคุณค่า และความสำคัญ ตลอดจนสามารถต่อยอดไปถึงการรักษาและสืบทอดวัฒนธรรมอันดีงามของชาติต่อไปได้ | 9 |